ಲಿವರ್‌ಪೂಲ್‌ ತಂಡವನ್ನು ಖರೀದಿಸಲು ಮುಂದಾದ ಅಂಬಾನಿ

ಲಂಡನ್‌: ಇಂಗ್ಲೆಂಡ್‌ನ ಪ್ರಸಿದ್ಧ ಲಿವರ್‌ಪೂಲ್‌(Liverpool) ಫುಟ್‌ಬಾಲ್‌ ತಂಡವನ್ನು ಮುಕೇಶ್‌ ಅಂಬಾನಿ(Mukesh Ambani ) ಖರೀದಿಸಲು ಮುಂದಾಗಿದ್ದಾರೆ.

ವಿಶ್ವದ 8ನೇ ಶ್ರೀಮಂತ ವ್ಯಕ್ತಿಯಾಗಿರುವ ರಿಲಯನ್ಸ್‌ ಇಂಡಸ್ಟ್ರೀಸ್‌(Reliance Industries) ಕಂಪನಿಯ ಮುಖ್ಯಸ್ಥ ಮುಕೇಶ್‌ ಅಂಬಾನಿ ಈಗಾಲೇ ಐಪಿಎಲ್‌ನಲ್ಲಿ(IPL) ಮುಂಬೈ ಇಂಡಿಯನ್ಸ್‌ ತಂಡವನ್ನು ಖರೀದಿಸಿದ್ದಾರೆ. ಈಗ ಫುಟ್‌ಬಾಲ್‌ ತಂಡದ ಮೇಲೆ ಕಣ್ಣಿಟ್ಟಿದ್ದಾರೆ.

ಲಿವರ್‌ಪೂಲ್‌ ಮಾಲೀಕತ್ವ ಹೊಂದಿರುವ ಫೆನ್‌ವೇ ಸ್ಫೋರ್ಟ್ಸ್‌ ಗ್ರೂಪ್‌ ತಂಡವನ್ನು 4 ಶತಕೋಟಿ ಪೌಂಡ್‌ ಮಾರಾಟ ಮಾಡಲು ಮುಂದಾಗಿದೆ ಎಂದು ವರದಿಯಾಗಿದೆ. ಇದನ್ನೂ ಓದಿ: ICC ಹಣಕಾಸು ಸಮಿತಿಗೆ ಅಮಿತ್ ಶಾ ಪುತ್ರ ಮುಖ್ಯಸ್ಥ – ದಾದಾಗಿಲ್ಲ BCCI ಬೆಂಬಲ

ಲಿವರ್‌ಪೂಲ್‌ ತಂಡವನ್ನು ಭಾರತದ ಕಂಪನಿಗಳು ಖರೀದಿಸುತ್ತಿರುವ ಸುದ್ದಿಯಾಗುತ್ತಿರುವುದು ಇದು ಮೊದಲೆನಲ್ಲ. ಈ ಹಿಂದೆ 2010ರಲ್ಲಿ ಸಹರಾ ಕಂಪನಿ ಮತ್ತು ರಿಲಯನ್ಸ್‌ ಇಂಡಸ್ಟ್ರೀಸ್‌ ಶೇ.51 ರಷ್ಟು ಪಾಲನ್ನು ಖರೀದಿಸುವ ಬಗ್ಗೆ ಸುದ್ದಿಯಾಗಿತ್ತು. ಆದರೆ ಈ ವದಂತಿಯನ್ನು ಲಿವರ್‌ಪೂಲ್‌ ನಿರಾಕರಿಸಿತ್ತು.